частично или изцяло видима от външната страна и също така те не са нито допълнения, нито подсилващи елементи.
 Черният непромокаем текстилен материал под тъмносивия пластмасов материал, намиращ се откъм петата на обувката [b (1)] не се определя като съставляващ материал на горната част, защото той е вмъкнат само за да предпазва от проникване на вода през пластмасовите отвори. Поради това парчето тъмносива пластмаса откъм петата на обувката също се определя като съставляващ материал на горната част по смисъла на забележка 4, буква а) към глава 64.
 Сивите текстилни материали са съставляващ материал на горната част по смисъла на забележка 4, буква а) към глава 64, тъй като те са свързвани помежду си, както и с другите гореупоменати съставляващи материали на горната част [B, C, D, b (1)] по траен начин на прикрепване (виж Обяснителните бележки към Комбинираната номенклатура за глава 64, Общи разпоредби, точка 1, буква а), последното изречение на втория параграф, както и точка 1, буква в), последното изречение на втория параграф).
 Освен това гореупоменатите съставляващи материали на горната част [B, C, D, b (1) и сивите текстилни материали] (вж. снимка No 655 C) притежават особеностите на горна част, тоест осигуряват достатъчна опора на крака, която позволява на ползвателя да ходи с обувките (виж второто изречение от първия параграф на допълнителна забележка 1 към глава 64).
 След премахването на горепосочените подсилващи материали и допълнения (вж. снимка No 655 C), сивите текстилни материали имат по-голяма външна площ в сравнение с другите материали [B, C, D, b (1)], посочени по-горе като съставляващи материали на горната част и следователно се счита, че горната част на обувката е направена от текстилни материали по смисъла на забележка 4, буква а) към глава 64.
 Частта на подметката, която е в контакт със земята, е направена от гума по смисъла на забележка 4, буква б) към глава 64. Следователно външната част на подметката на обувката е от гума.
 (1) Цифрите/буквите отговарят на цифрите/буквите на снимките.
 (2) Снимките са само за информация.
 